Sîyasetmedaro kurd o bedlîsij Omer Bartan (48) 12 serran zîndananê Tirkîya de tepişîyabi û dima zî tedayan ra semed hezîrana 2019î de neçare mend ke Başûrê Kurdîstanî ra bext biwazo. bartan temmuza 2019î de hetê Asayîşê Hewlêrî ra tepişîya.
Goreyê zanayîşanê ke keyeyê Bartanî dayî, asayîşî qet xebere nêdaye keyeyî zî.
Keyeyî pare kerd  ke 28ê çeleyê 2021î de polîsanê tirkan keyeyî rê telefon kerd û vat ke Bartan wexto ke sînorî ra derbaz bîyêne tepişîyayo.
Bartanî 22ê sibate de Zîndanê Şirnexî ra keyeyî rê telefon kerd û çi ameyo sereyê ci vat. Goreyê zanayîşanê ke keyeyî dayî Bartan dima ke tepişîya Hewlêr de maruzê teda û gefan mend ci rê ajanîye ameye ferzkerdene. Seba ke ey nê qebul nêkerdî asayîşê PDKyî dest û çimê ci girewtî û o sînor de verda. Bartanî vat ke asayîşî bi hawayêkê nefermî o teslîmê Tirkîya kerd.
Dîya zanayene ke semedo ke derheqê Bartanî de bira tepiştişî û 3 dewayî estê erşawîya Zîndanê Şirnexî.
